N Á V R H

Z Á K O N
               	                                   z . . . . . . . . . . . 2001,

        ktorým sa mení a dopĺňa zákon Slovenskej národnej rady č. 511/1992 Zb. o správe daní                  a poplatkov a o zmenách v sústave územných finančných orgánov
    v znení neskorších predpisov

   Národná rada  Slovenskej republiky sa uzniesla na tomto zákone:

					    Čl. I
   
   Zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov  v znení  zákona  Národnej rady Slovenskej  republiky č. 165/1993 Z. z., zákona Národnej rady Slovenskej republiky č. 253/1993 Z. z., zákona Národnej rady Slovenskej republiky č. 254/1993 Z. z., zákona Národnej rady Slovenskej republiky č. 172/1994 Z. z., zákona Národnej rady Slovenskej republiky č. 187/1994 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej   republiky   č. 367/1994  Z. z.,    zákona   Národnej   rady   Slovenskej   republiky
č. 374/1994  Z. z.,  zákona  Národnej  rady  Slovenskej  republiky  č. 58/1995  Z. z.,    zákona Národnej rady Slovenskej republiky č. 146/1995 Z. z., zákona Národnej rady Slovenskej republiky č. 304/1995 Z. z., zákona Národnej rady Slovenskej republiky  č. 386/1996 Z. z., zákona  č. 12/1998  Z. z.,   zákona  č.  219/1999  Z. z.,   zákona  č.  367/1999  Z. z.  a   zákona č. 240/2000  Z. z. sa mení a dopĺňa takto:
													
  1. V § 1 sa slová "daňovými úradmi a obcami" nahrádzajú slovami "správcami dane".  

  2. V § 1a písmeno b) znie: 
"b) správcom dane 
1.	daňový úrad1a) a obec,
2.	colný úrad podľa osobitného zákona,1b) ".

  Poznámky pod čiarou k odkazom 1a  a  1b znejú:
"1a) Zákon č. 150/2001 Z. z. o daňových orgánoch a ktorým sa mení a dopĺňa zákon
      č. 440/2000 Z. z. o správach finančnej kontroly.
   1b) Zákon č. .../2001 Z. z. o  spotrebnej dani z minerálnych olejov.".

  3. § 1a sa dopĺňa písmenami i) a j), ktoré znejú:
  "i) orgánom najbližšie nadriadeným správcom dane podľa písmena b) bodu 1 Daňové riaditeľstvo Slovenskej republiky (ďalej len "daňové riaditeľstvo") a  správcovi dane podľa písmena b) bodu 2 Colné riaditeľstvo Slovenskej republiky1c) (ďalej len "colné riaditeľstvo"),
    j) zamestnancom správcu dane zamestnanec, ktorého zamestnávateľom je  daňové riaditeľstvo,1a)  colné riaditeľstvo1c) alebo obec.".

  Poznámka pod čiarou k odkazu lc znie:
"1c) Zákon č. .../2001 Z. z. o orgánoch štátnej  správy v colníctve.".

  4. V § 3 ods. 3 sa za slová "riadi sa miestom,"  vkladajú   slová "kde má daňový subjekt stálu prevádzkareň alebo miestom,".

  5. V § 3 ods. 4 sa slová "územné finančné orgány"  nahrádzajú slovami "daňové úrady".

  6. V § 3 odseky 10 a 11 znejú:
  "(10) Na určenie miestnej príslušnosti pri dani 
a)	z nehnuteľností vyrubovanej na zdaňovacie obdobie je rozhodujúci stav k prvému dňu zdaňovacieho obdobia,
b)	vyberanej zrážkou je rozhodujúci stav v čase vykonania zrážky.
   (11) Ak je miestne príslušných niekoľko správcov dane, konanie vykoná ten z nich, ktorý ho začal ako prvý, ak sa príslušní správcovia nedohodnú inak. Spory o miestnu príslušnosť medzi daňovými úradmi ako aj medzi colnými úradmi rozhoduje orgán im najbližšie nadriadený; spory medzi daňovým úradom a colným úradom rozhoduje Ministerstvo financií Slovenskej republiky (ďalej len "ministerstvo").".

  7. V § 3 ods. 14 sa slová "Ministerstvo financií Slovenskej republiky (ďalej len "ministerstvo")" nahrádzajú slovom "ministerstvo".

  8. V § 5 ods. 1 sa za slová "platiteľ dane," vkladajú slová "daňový dlžník podľa osobitného zákona,1b)".

  9. V § 15 ods. 5 písm. a) sa za slovo "dane" vkladajú slová "a písomného poverenia na výkon daňovej kontroly".

 10. V  §  15 ods. 14 sa slovo "výzvy"  nahrádza  slovom "žiadosti" a za slová "daňový úrad" sa vkladajú slová "alebo colný  úrad".                 

 11. V § 15a  odsek 2 znie:
   "(2) Správca dane predbežné opatrenie zruší, len čo pominie dôvod, pre ktorý bolo uložené; ak pominul dôvod len sčasti,  predbežné opatrenie sa zruší  len čiastočne. Ak správca dane po vykonaní daňovej kontroly alebo opakovanej daňovej kontroly vyrubí daň alebo jej rozdiel, predbežné opatrenie stráca účinnosť dňom úplného zaplatenia daňového nedoplatku alebo  dňom jeho úplného uhradenia vykonaním kompenzácie podľa § 63.". 

 

 12. V § 17 sa za odsek  8  vkladajú nové odseky 9 a 10, ktoré znejú:
  "(9) Ak nie je možné doručiť písomnosť určenú do vlastných rúk právnickej osobe na adresu jej sídla, ktorú nahlásila správcovi dane pri  plnení svojej registračnej a oznamovacej povinnosti (§ 31), písomnosť sa považuje za doručenú adresátovi po troch dňoch od vrátenia nedoručenej  písomnosti správcovi dane, a to aj vtedy,  ak ten, kto je oprávnený konať za právnickú osobu sa o tom nedozvie.
  (10) Ak nie je možné doručiť písomnosť určenú do vlastných rúk fyzickej osobe oprávnenej podnikať  na adresu  jej  miesta podnikania,  ktorú nahlásila  správcovi dane pri plnení svojej registračnej a oznamovacej povinnosti (§ 31), písomnosť sa považuje za doručenú adresátovi po troch dňoch od vrátenia nedoručenej písomnosti správcovi dane, a to aj vtedy, ak sa fyzická osoba oprávnená podnikať o tom nedozvie.".

  Doterajšie odseky 9 a 10 sa označujú ako odseky 11 a 12.

  13. V § 19 odsek 1 znie:
 "(1) Ak nie je správcovi dane známy pobyt adresáta, doručí písomnosť verejnou vyhláškou.". 

  14. V § 20 odsek 2 znie:
  "(2) Daňové subjekty podávajú príslušnému správcovi dane priznania alebo hlásenia spôsobom podľa § 38, ak tento zákon alebo osobitný zákon4) neustanovuje inak.".

  15. V § 20 odsek 4 znie:
   "(4) Podanie urobené telefaxom, prostredníctvom elektronickej pošty alebo na elektronickom záznamovom médiu je potrebné  doručiť  aj v písomnej forme, a to do piatich pracovných dní od jeho odoslania, inak sa nepovažuje za doručené.".

  16. V § 23  sa odsek 5 dopĺňa  písmenami  s),  t)  a  u),  ktoré znejú:
"s) Štatistickému   úradu   Slovenskej   republiky na účely vedenia štatistických registrov a                                                                                                                                                                                                                                                                                                                                                                                                                                                                                                                                                                                                                                                                                                         štátnych štatistických zisťovaní podľa osobitného zákona,8h)
  t) okresným úradom alebo krajským úradom  na účely podľa osobitného zákona,8i)
  u) Ministerstvu  vnútra  Slovenskej  republiky  alebo  okresnému  úradu  na  účely  podľa                                                                                                                                                                                                                                                                                                                                                                                                                                                                                                                                                                                                                                                                                                           osobitného zákona.8j)".

    Poznámky pod čiarou k odkazom 8h, 8i a 8j znejú:
"8h)  Zákon č. ...../2001 Z. z. o štátnej štatistike a o zmene a doplnení niektorých zákonov. 
   8i) § 58 ods. 2 zákona č. 455/1991 Zb. o živnostenskom podnikaní v znení neskorších                                                                                                                               predpisov.
  8j) Zákon Národnej rady Slovenskej republiky č. 40/1993 Z. z. o štátnom občianstve       Slovenskej republiky v znení zákona č. 70/1997 Z. z.".

17.	V § 23 odsek 8 znie:
   "(8) Porušením daňového tajomstva nie je oznámenie správcu dane o registrácii daňového subjektu podľa § 31 ods. 18.".

   18. V § 23a  odsek 1 znie:
  "(1) Na účely podľa § 23 ods. 5 oznamuje alebo sprístupňuje daňové tajomstvo
a)	riaditeľ daňového úradu alebo ním poverený zamestnanec,
b)	generálny riaditeľ daňového riaditeľstva alebo ním poverený zamestnanec,
c)	riaditeľ colného úradu alebo ním poverený zamestnanec,
d)	generálny riaditeľ colného riaditeľstva alebo ním poverený zamestnanec,
e)	minister financií alebo ním poverený zamestnanec,
f)	starosta obce alebo ním poverený zamestnanec.".

  19. V § 23a ods. 2 sa  slovo "ústredné" nahrádza slovami "daňové riaditeľstvo,  colné". 

  20. V § 23b ods. 1  sa za slová "daňový úrad" vkladajú slová  "a colný úrad".

  21. V § 23b odsek 2 znie:
   "(2) Daňové riaditeľstvo a colné riaditeľstvo  na základe postupu podľa odseku 1 vypracujú súpisy daňových dlžníkov na účely zverejnenia zoznamu daňových dlžníkov. V druhom polroku bežného roka daňové riaditeľstvo zverejní  z obidvoch súpisov spoločný zoznam tých daňových dlžníkov, ktorých celková suma daňového nedoplatku presahuje u fyzickej osoby 500 000 Sk a u právnickej osoby  5 000 000 Sk.".               

  22. V§ 31 ods. 6 sa za prvú vetu vkladá nová druhá veta, ktorá znie:
 "Ak daňový subjekt, ktorým je fyzická osoba pri plnení svojej registračnej alebo oznamovacej povinnosti uvedie niekoľko miest podnikania, je povinný vyznačiť, ktoré miesto podnikania je miestom, na ktoré sa majú  doručovať písomnosti.".

23.	V § 31 ods. 18 sa vypúšťajú slová  "ako platiteľ dane". 

   24. V poznámke pod čiarou k odkazu 10a sa citácia  "Zákon Národnej rady Slovenskej republiky č. 289/1995 Z. z. v znení neskorších predpisov." nahrádza citáciou  "Napríklad zákon č. 366/1999 Z. z. v znení neskorších predpisov, zákon Národnej rady Slovenskej republiky č. 289/1995 Z. z. v znení neskorších predpisov.".

  25. V § 32 ods. 5 sa v prvej vete vypúšťajú slová "s výnimkou platieb za obstaranie zásob".

  26. § 32 sa dopĺňa odsekom 14, ktorý znie:
   "(14) Daňový subjekt so sídlom alebo trvalým pobytom na území Slovenskej republiky a zahraničný daňový subjekt, ktorý má na území Slovenskej republiky stálu prevádzkareň, je povinný oznámiť miestne príslušnému správcovi dane uzatvorenie každej zmluvy s daňovým subjektom so sídlom alebo bydliskom v zahraničí, na základe ktorej môže vzniknúť na území Slovenskej republiky stála prevádzkareň, a to do pätnástich dní po uzatvorení takejto zmluvy.".

27. V § 35 ods. 1 sa v prvej vete bodka nahrádza bodkočiarkou a pripájajú sa tieto slová:
   "za nepodanie majetkového priznania alebo písomného vyhlásenia podľa § 40 správca dane môže uložiť fyzickej osobe pokutu vo výške 2 000 Sk.". 

   28. V § 35  ods. 7 až 10 sa za slová "správca dane" vkladá čiarka a slová "ktorým je daňový úrad".

   29. V § 38 odsek 2  znie: 
   "(2) Daňové priznanie alebo hlásenie možno účinne podať podľa vzoru, ktorý ustanoví ministerstvo opatrením,  ktoré sa vyhlasuje v Zbierke zákonov Slovenskej republiky (ďalej len "zbierka zákonov") uverejnením oznámenia o jeho vydaní alebo na tlačive vydanom podľa tohto vzoru. Súčasťou daňového priznania alebo hlásenia sú aj prílohy označené v príslušnom vzore tlačiva alebo ustanovené na základe osobitného zákona.8aa) So súhlasom správcu dane možno daňové priznanie alebo hlásenie podať aj  prostredníctvom elektronickej pošty alebo na elektronickom záznamovom médiu, a to v prípade, ak údaje, ich obsah a usporiadanie sú totožné so vzorom, ktorý ustanoví ministerstvo. Ustanovenie § 20 ods. 4 tým nie je dotknuté.".          

   Poznámka pod čiarou k odkazu 8aa znie:
"8aa)  Zákon  č. 563/1991 Zb. v znení neskorších predpisov.".

   30. V § 38 odsek 4 znie:
   "(4) Ak je zdaňovacie obdobie kratšie ako jeden rok, podáva sa daňové priznanie alebo hlásenie do 15 dní po uplynutí tohto zdaňovacieho obdobia, ak osobitný zákon neustanovuje inak.6eb) Ak nevznikne v zdaňovacom období daňová povinnosť, oznámi túto skutočnosť daňový subjekt  správcovi dane v rovnakej lehote, alebo ak tak ustanovuje osobitný zákon6eb) podá daňové priznanie. Túto lehotu nemožno predĺžiť.".

   31. V § 38 odsek 6 znie: 
   "(6) Správca dane môže na žiadosť daňovníka alebo z vlastného podnetu predĺžiť lehotu na podanie daňového priznania najviac o tri mesiace. Ak súčasťou príjmov uvedených v daňovom priznaní sú príjmy plynúce zo zdrojov v zahraničí alebo príjmy stálej prevádzkarne právnickej osoby alebo  fyzickej osoby so sídlom alebo trvalým pobytom v zahraničí, môže správca dane predĺžiť lehotu na podanie daňového priznania najdlhšie do 30. septembra roka nasledujúceho po uplynutí zdaňovacieho obdobia. Proti rozhodnutiu o predĺžení lehoty sa nemožno odvolať. Ak daňovníkovi daňové priznanie na daň z príjmov vypracúva daňový poradca, predlžuje sa lehota na podanie daňového priznania do 30. júna roku nasledujúceho po uplynutí zdaňovacieho obdobia. Túto  skutočnosť  je  správca  dane  povinný overiť. Lehota  sa  predlžuje   len   za podmienky, že sa plnomocenstvo pre daňového poradcu na zastupovanie daňovníka  predloží najneskôr do 31. marca roku nasledujúceho po uplynutí zdaňovacieho obdobia miestne príslušnému správcovi dane. Ak v predĺženej lehote je daňovému  poradcovi pozastavený výkon daňového poradenstva8ba) alebo daňový poradca je vyčiarknutý zo zoznamu daňových poradcov a má zrušené osvedčenie8bb) alebo právnická osoba je vyčiarknutá zo zoznamu daňových poradcov8bc) a daňové priznanie v predĺženej lehote podá daňovník sám, považuje sa lehota za zachovanú.".
   Poznámky pod čiarou k odkazom 8ba, 8bb a 8bc znejú:
"8ba) § 10  zákona   Slovenskej   národnej   rady   č.  78/1992   Zb.  o  daňových   poradcoch   a                                                                                                                                                                                                                                                                                                                                                                                                                                                                                                                                                                                                                                                                                                      Slovenskej komore daňových  poradcov v znení neskorších predpisov.
  8bb) § 11  zákona   Slovenskej  národnej  rady  č. 78/1992  Zb.  v  znení zákona Národnej rady                                                                                                                                                                                                                                                                                                                                                                                                                                                                                                                                                                                                                                                                                                        Slovenskej republiky č. 378/1996 Z. z.
  8bc) § 12 zákona  Slovenskej národnej rady č. 78/1992 Zb. v znení neskorších predpisov.".

   32. V § 38 odsek 9 znie:
   "(9) Ak zanikne daňovník bez vykonania likvidácie, je jeho právny nástupca alebo orgán, ktorý o zrušení rozhodol, povinný podať do konca nasledujúceho mesiaca od jeho zániku daňové priznanie za uplynulú časť zdaňovacieho obdobia; rovnako postupuje právny nástupca v prípade, ak za zdaňovacie obdobie predchádzajúce zdaňovaciemu obdobiu, v ktorom daňovník zanikol, nebolo podané daňové priznanie. Ak zanikne právnická osoba, ktorá je platiteľom dane podľa osobitného zákona6eb) alebo daňovým dlžníkom podľa osobitného zákona1b) daňové priznanie sa  podáva v lehote podľa osobitného zákona6eb) v mesiaci, ktorý nasleduje po skončení posledného zdaňovacieho obdobia. Správca dane môže túto lehotu v odôvodnených prípadoch predĺžiť až na tri mesiace.".

   33. V § 38 sa  vypúšťa odsek 10.
  Doterajšie odseky 11 až 17 sa označujú ako odseky 10 až 16.
  
  Poznámky pod čiarou k odkazom 8c a 8d sa vypúšťajú.

   34. V § 38 ods. 11 sa slovo "trvalej" nahrádza slovom "stálej".

   35. V § 38  odsek 15  znie:
  "(15) Platiteľ dane z príjmov zo závislej činnosti a z funkčných požitkov je povinný predkladať miestne príslušnému správcovi dane  do 31. marca roku nasledujúceho po uplynutí zdaňovacieho obdobia hlásenie o úhrne príjmov zo závislej činnosti a funkčných požitkov znížených o sumy podľa osobitného zákona,8bd) poskytnutých jednotlivým daňovníkom v peňažnej i nepeňažnej forme za uplynulé zdaňovacie obdobie a o zrazených preddavkoch na daň z týchto príjmov. Hlásenie musí obsahovať meno, priezvisko, adresu trvalého pobytu osoby, ktorej bol príjem poskytnutý, jej rodné číslo, výšku zrazeného preddavku na daň a zrazenú daň, základ dane.8bd)  Hlásenie možno účinne podať podľa vzoru, ktorý ustanoví ministerstvo opatrením, ktoré sa vyhlasuje v zbierke zákonov uverejnením oznámenia o jeho vydaní alebo na tlačive vydanom podľa tohto vzoru. So súhlasom správcu dane možno hlásenie  podať aj  prostredníctvom elektronickej pošty alebo na elektronickom záznamovom médiu, a to v prípade, ak údaje, ich obsah a usporiadanie sú totožné so vzorom, ktorý ustanoví ministerstvo. Ustanovenie § 20 ods. 4 tým nie je dotknuté.".

  Poznámka pod čiarou k odkazu 8bd znie:
"8bd) § 6 ods. 12  zákona č. 366/1999 Z. z. v znení zákona č. 466/2000 Z. z."

   36. V § 38 ods. 16 sa slová "vyhlásením konkurzu" nahrádzajú slovami "je na daňovníka vyhlásený konkurz".

   37. V § 39 odsek 5 znie:
   "(5) Opravné alebo dodatočné daňové priznanie alebo hlásenie sa podáva spôsobom podľa   § 38 ods. 2 a musí byť podané písomne a označené ako opravné alebo dodatočné. V dodatočnom daňovom priznaní alebo hlásení sa vyznačia aj rozdiely oproti pôvodne podanému  daňovému priznaniu alebo hláseniu alebo len rozdiely, ak tak ustanovuje osobitný zákon.6eb)".

   38. § 40 vrátane nadpisu znie:
                                                                                    "§ 40
Majetkové priznanie

  (1) Fyzické osoby, ktoré majú v Slovenskej republike trvalý pobyt alebo majú povolenie na trvalý pobyt11da) podávajú majetkové priznanie s uvedením majetku, ktorý vlastnia na území Slovenskej republiky i v zahraničí. Za fyzickú osobu, ktorá nie je spôsobilá na právne úkony alebo za maloletého, ktorí vlastnia majetok, podáva majetkové priznanie ich zákonný zástupca, opatrovník alebo pestún.
   (2) Majetkové priznanie sa podáva vždy do 30. septembra každého tretieho kalendárneho roku podľa stavu majetku k 31. decembru kalendárneho roka, ktorý predchádza roku, v ktorom sa podáva majetkové priznanie, počnúc rokom 2001, ak tento zákon neustanovuje inak. Pred uplynutím lehoty na podanie majetkového priznania môže fyzická osoba podľa odseku 1 podať opravné majetkové priznanie a na predchádzajúce podané majetkové priznanie sa neprihliada. Majetkové priznanie a opravné majetkové priznanie sa podáva miestne príslušnému správcovi dane na správu daní z príjmov; na opravné majetkové priznanie sa rovnako vzťahujú odseky 3 až 14. Na podávanie majetkového priznania a opravného majetkového priznania sa primerane vzťahuje § 41.
  (3) Fyzická osoba  podľa odseku 1 je povinná podať majetkové priznanie vrátane jeho príloh  vždy písomne najneskôr v lehote určenej podľa odseku 2 podľa vzoru, ktorý ustanoví ministerstvo opatrením, ktoré sa vyhlasuje v zbierke zákonov uverejnením oznámenia o jeho vydaní alebo na tlačive vydanom podľa tohto vzoru. So súhlasom správcu dane  možno majetkové priznanie podať aj prostredníctvom elektronickej pošty alebo na elektronickom záznamovom médiu, ak údaje,  ich obsah a usporiadanie sú totožné so vzorom, ktorý ustanoví ministerstvo. Ustanovenie § 20 ods. 4  tým nie je dotknuté.
  (4) Majetkové priznanie musí obsahovať majetok podľa odseku 1 v členení na
a) nehnuteľný majetok, 
b) hnuteľný majetok,
c) majetkové práva a iné majetkové hodnoty.
	  (5) Majetkové priznanie je fyzická osoba  podľa odseku 1 povinná podať, ak vlastní  majetok podľa odseku 4 písm. a) nadobudnutý od 1. septembra 1999, ktorého súhrnná hodnota je vyššia ako 1 500 000 Sk. Majetkové priznanie je fyzická osoba podľa odseku 1 povinná podať aj vtedy, ak vlastní  majetok   podľa   odseku   4   písm.   b)   a   c),  ktorého  súhrnná  hodnota  je  vyššia  ako  1 500 000 Sk. Do tejto súhrnnej hodnoty sa nezapočítava hodnota majetku, ktorý sa v majetkovom priznaní neuvádza (odsek 14). Fyzická osoba podľa odseku 1, na ktorú sa nevzťahuje povinnosť podať majetkové priznanie, je povinná predložiť o tejto skutočnosti správcovi dane písomné vyhlásenie najneskôr v lehote na podanie majetkového priznania podľa odseku 2; táto povinnosť sa nevzťahuje na maloletého, za ktorého koná zákonný zástupca, opatrovník alebo pestún. Na podávanie vyhlásenia sa primerane vzťahuje ustanovenie odseku 3.
  (6) Majetok podľa odseku 4 sa v majetkovom priznaní uvádza v podrobnom členení; podrobnosti ustanoví ministerstvo všeobecne záväzným právnym predpisom. Za majetok podľa odseku 4 písm. a) sa považujú aj byty a nebytové priestory. Za majetok podľa odseku 4 písm. b) sa považujú aj peňažné prostriedky v hotovosti v slovenskej mene a v cudzej mene, vklady v bankách a v pobočkách zahraničných bánk v slovenskej mene a v cudzej mene a vklady v bankách so sídlom v zahraničí. 
   (7) Majetok podľa odseku 4 písm. a) nadobudnutý od 1. septembra 1999 sa na účely majetkového priznania ocení cenou obstarania. Cenou obstarania pri odplatnom nadobudnutí  majetku  podľa odseku 4 písm. a) je dohodnutá kúpna cena, pri bezodplatnom nadobudnutí takéhoto majetku cena podľa osobitného predpisu;11db) pri majetku podľa odseku 4 písm. a) obstaranom vlastnou výstavbou sú cenou obstarania výdavky na obstaranie takéhoto  majetku. 
  (8) Majetok podľa odseku 4 písm. b) a c) sa na účely majetkového priznania ocení cenou obvyklou s výnimkou peňažných prostriedkov v hotovosti v slovenskej mene, vkladov  v bankách a v pobočkách zahraničných bánk v slovenskej mene a vkladov v bankách so sídlom v zahraničí v slovenskej mene. Peňažné prostriedky v cudzej mene v hotovosti,  vklady v bankách a v pobočkách zahraničných bánk v cudzej mene a vklady v bankách so sídlom v zahraničí v cudzej mene sa prepočítajú na slovenskú menu kurzom vyhláseným  Národnou bankou Slovenska platným k 31. decembru roka predchádzajúceho roku, v ktorom sa majetkové priznanie podáva. Cenou obvyklou sa na účely majetkového priznania rozumie cena, za ktorú sa  v určitom čase a na určitom mieste  takýto majetok obvykle predáva.
  (9) Majetok v bezpodielovom spoluvlastníctve manželov uvádza v majetkovom priznaní každý z manželov rovnakým dielom. 
  (10) Majetkový prírastok zisťuje správca dane na základe podaného majetkového priznania. Majetkovým prírastkom je kladný rozdiel medzi  majetkom zisteným z majetkového priznania a z bezprostredne predchádzajúceho majetkového priznania, pričom za bezprostredne  predchádzajúce majetkové priznanie sa považuje aj vyhlásenie podľa odseku 5. Ak sa za majetkové priznanie považuje vyhlásenie podľa odseku 5, majetkovým prírastkom sa rozumie kladný rozdiel medzi hodnotou majetku zistenou z  posledného majetkového priznania a hranicou na podanie majetkového priznania podľa odseku 5.
  (11) Správca dane zistený majetkový prírastok porovná s príjmami fyzickej osoby podľa osobitného zákona13f) za dobu, za ktorú sa majetkové priznanie podáva. Ak správca dane zistí kladný rozdiel je oprávnený vyzvať fyzickú osobu, aby tento rozdiel preukázala. Správca dane je tiež oprávnený preveriť správnosť a úplnosť údajov uvedených v majetkovom priznaní, pričom sa primerane použije § 15.
  (12) Ak fyzická osoba nevie doložiť zistený  majetkový prírastok príjmami, správca dane jej vyrubí daň podľa osobitného zákona;11dc) to platí, aj ak sa nepodalo majetkové priznanie alebo vyhlásenie podľa odseku 5 a správca dane zistí, že boli splnené podmienky na podanie majetkového priznania alebo vyhlásenia podľa odseku 5. V takomto prípade sa primerane použijú ustanovenia odsekov 6 až 11. Na  vyrubenie dane sa primerane vzťahuje ustanovenie § 45.
  (13) Postup podľa odseku 12 sa neuplatní, ak fyzickej osobe vznikol majetkový prírastok  dedičstvom, darovaním alebo iným prechodom nehnuteľností. Tým nie sú dotknuté ustanovenia osobitného zákona.11dd)
  (14) V majetkovom priznaní sa neuvádza tento majetok:
a)	majetok sanitárneho charakteru, ktorý slúži výlučne invalidným osobám a osobám s ťažkým zdravotným postihnutím, napríklad zdravotnícke potreby, vodiaci pes alebo iné veci, ktoré fyzická osoba potrebuje vzhľadom na svoju chorobu alebo telesnú chybu,
b)	vlastné umelecké diela,
c) vlastné nehmotné práva priemyselného vlastníctva,11de)
d) vlastné autorské práva,
e) nevymožiteľné pohľadávky.".

  Poznámky pod čiarou k odkazom 11da, 11db, 11dc, 11dd a 11de   znejú:
"11da) Zákon  Národnej rady Slovenskej republiky č. 73/1995 Z. z. o pobyte cudzincov  na území Slovenskej republiky v znení neskorších predpisov.
 11db) Vyhláška Ministerstva financií Slovenskej republiky č. 465/1991 Zb. o cenách stavieb, pozemkov, trvalých porastov, úhradách za zriadenie práva osobného užívania pozemkov a náhradách za dočasné užívanie pozemkov v znení neskorších predpisov.
 11dc)  § 13 ods. 4 zákona č. 366/1999 Z. z. v znení zákona č. 466/2000 Z. z.
 11dd)  Zákon Slovenskej národnej rady č. 318/1992 Zb.  v znení neskorších predpisov.
 11de)  Zákon č. 527/1990 Zb. o vynálezoch, priemyselných vzoroch a zlepšovacích návrhoch                                                                         
          v znení neskorších predpisov.".

  39. § 42 vrátane nadpisu znie:  
                                                                    "§ 42
	                                     Určenie  dane správcom dane

   Ak nebolo podané daňové priznanie alebo hlásenie v lehote podľa tohto zákona alebo osobitného zákona,6eb) správca dane môže daňový subjekt na  jeho  podanie vyzvať. Správca dane je oprávnený v prípade nepodania daňového priznania alebo hlásenia v lehote podľa tohto zákona alebo osobitného zákona6eb) určiť daň podľa pomôcok. Ak nebolo podané daňové priznanie alebo hlásenie ani v lehote určenej vo výzve správcu dane,  alebo ak neboli odstránené chyby v podanom daňovom priznaní alebo hlásení,  správca dane je oprávnený určiť daň podľa pomôcok, ktoré má k dispozícii, alebo ktoré si sám zaobstará, a to i bez súčinnosti s daňovým subjektom.".

  40. V § 44 ods. 3 sa na konci bodka nahrádza čiarkou a pripájajú sa tieto slová:
 "ak tento zákon neustanovuje inak (§ 42).".

  41. V § 45  ods. 2 sa slová "Vyrubiť a dodatočne vyrubiť daň"  nahrádzajú slovami "Vyrubiť daň alebo rozdiel dane". 

  42. V § 45  ods. 3  sa slová "vyrubiť daň alebo dodatočne vyrubiť daň"  nahrádzajú slovami "vyrubiť daň alebo rozdiel dane".

  43. V § 47 odsek 6 znie: 
  "(6)  Proti rozhodnutiu podľa odseku 5 sa nemožno odvolať.".

  44. V  § 49  ods. 1 prvá veta znie:
  "Ak má daňovník pochybnosti o správnosti zrazenej dane alebo preddavku na daň môže požiadať o vysvetlenie platiteľa dane v lehote 60 dní odo dňa, kedy k zrážke dane alebo  preddavku na daň došlo.".
  45. V § 51 ods. 3  sa slová "pred uplynutím lehoty, v ktorej zaniká právo daň vyrubiť" nahrádzajú slovami "do troch rokov odo dňa právoplatnosti rozhodnutia, ktorého sa obnova konania týka".

  46. V § 53 ods. 1 v prvej vete sa za slová  "ak ide o rozhodnutie" vkladajú slová "orgánu najbližšie nadriadeného správcovi dane toto rozhodnutie môže preskúmať ministerstvo a ak ide o rozhodnutie".

 47. V  § 54 odsek  2  znie:
 "(2) Zhodne s opravou dane sa opravia tiež penále, úrok a zvýšenie dane.".                                       

   48. V § 54 ods. 3 sa za slovo "opatreniach" vkladajú slová "správcu dane alebo odvolacieho orgánu (§ 48 ods. 1)".        

   49. V § 58 odsek  4  znie:    
   "(4) Platby na vyrubený rozdiel dane, penále, úrok, zvýšenie dane a pokutu musia byť takto výslovne označené.".

   50. § 59  sa dopĺňa odsekom 8,  ktorý znie:
   "(8)  Odklad platenia alebo zaplatenia v splátkach možno povoliť podľa tohto zákona,  ak je to v súlade s osobitným predpisom.8g)".

  51. V § 61 odsek 2 znie:
  "(2) Výška dane a jej platby sa evidujú na základe predpisových alebo odpisových poukazov.".

   52. V § 61 ods. 3  sa slovo "kreditnej" nahrádza slovom "debetnej".

   53. V § 61 odsek 9 znie:
   "(9) Vzory  predpisových, odpisových a platobných poukazov a záznamov k nim určí daňové riaditeľstvo, ak je správcom dane daňový úrad; ak je správcom dane colný úrad určí ich colné riaditeľstvo.".    

  54. V § 62 ods. 2 písm. c) sa vypúšťajú slová "fyzickej osoby alebo".

  55. V § 62 odsek 4 znie:
   "(4) Správca dane je povinný do 60 dní od pripísania zaplatenej dane na jeho účet previesť peňažné prostriedky podľa odseku 2 určenej právnickej osobe; táto lehota začína plynúť najskôr po uplynutí lehoty na podanie daňového priznania  (§ 38).".

   56. § 62 sa dopĺňa odsekom 5, ktorý znie:
   "(5)  Postup podľa odseku 4 správca dane uplatní, ak daňovník
a)	spĺňa podmienky podľa odsekov 1 až 3,
b)	zaplatil daň v priznanej výške podľa daňového priznania alebo bolo správcovi dane doručené od platiteľa dane vyhlásenie s potvrdeným ročným zúčtovaním o výške zaplatenej dane.". 

   57. V § 63 odsek 4  znie:  
   "(4) Ak nemožno preplatok použiť podľa odsekov 2 a 3, správca dane na žiadosť daňového subjektu tento preplatok vráti, ak je väčší ako 100 Sk.  Ak osobitný zákon neustanovuje inak, preplatok sa vráti do jedného mesiaca od doručenia žiadosti o jeho vrátenie; preplatok na dani 
z príjmov za príslušné zdaňovacie obdobie nemožno vrátiť skôr, než do jedného mesiaca po uplynutí lehoty na podanie daňového priznania (§ 38) za toto zdaňovacie obdobie. Preplatok nemožno vrátiť, ak žiadosť o jeho vrátenie bola podaná po zániku  práva vyrubiť daň alebo rozdiel dane (§ 45). Žiadosť o vrátenie preplatku alebo jeho preúčtovanie nepodlieha správnym poplatkom.". 

   58. V § 63 ods. 6 v prvej vete sa za slová "správca dane," vkladajú slová "a ak ho nemožno použiť podľa odsekov 2 a 3,".

   59. § 63 sa dopĺňa odsekmi 9 a 10, ktoré znejú:
   "(9) Ustanovenie odseku 8 sa primerane použije aj na cestnú daň, pri ktorej bolo uplatnené vrátenie podľa osobitného predpisu. 13ea)
   (10) Spotrebná daň, na ktorú bolo uplatnené jej vrátenie podľa osobitného zákona1b) sa použije na kompenzáciu nedoplatkov na tej istej dani, na cle a iných platbách. Ak sa spotrebná daň takto nepoužije alebo sa použije len čiastočne, použije sa pred jej vrátením na kompenzáciu nedoplatkov na iných spotrebných daniach a dani z pridanej hodnoty13d) alebo na iných daniach.13e) O vykonaní kompenzácie je správca dane povinný písomne upovedomiť daňový subjekt. Spotrebnú daň, ktorá má byť vrátená na základe uplatnenia jej vrátenia, správca dane použije na kompenzáciu v posledný deň lehoty na vrátenie podľa osobitného zákona.1b)". 

  Poznámka pod čiarou k odkazu 13ea znie:
"13ea) Zákon  Národnej  rady  Slovenskej  republiky  č.  87/1994  Z. z.  o  cestnej  dani  v znení                                                                                                                                                                                                                                                                                                                                                                                                                                                                                                                                                                                                                                                                                                       neskorších predpisov.".

   60.  V § 65 ods. 1 sa slovo "desať" nahrádza slovom "šesť".

	   61. V § 69 ods. 1 sa slová "sa stal tento nedoplatok splatným" nahrádzajú slovami "nedoplatok vznikol". 

  

62. V §  71 ods. 3 sa  na konci pripája  táto veta:
   "Pri určení záložného práva k cenným papierom správca dane prikáže právnickej osobe oprávnenej viesť evidenciu podľa osobitného predpisu19c) registrovať pozastavenie práva nakladať s cenným papierom.".

  63. V § 73 ods. 3 sa za slová "daňový úrad" vkladajú slová "alebo colný úrad".

  64. V § 76 sa odsek 3  dopĺňa  písmenom  d),  ktoré  znie:
 "d) podľa § 17 ods.  9  a  10.".

  65.  V § 86 odsek 1 znie:
  "(1) Správca dane v rozhodnutí o začatí daňového exekučného konania prikáže  právnickej osobe oprávnenej viesť evidenciu podľa  osobitného predpisu19c) registrovať pozastavenie  práva nakladať s cenným papierom daňového dlžníka.".

  66. V § 86 ods. 2 sa v  poslednej vete za slová  "správca dane" vkladajú slová "prostredníctvom obchodníka s cennými papiermi".

  67. § 87g sa dopĺňa  odsekom 3,  ktorý  znie:
  "(3) Ak spoluvlastník nehnuteľnosti  konal podľa odseku 1 písm. b) správca dane vyhotoví zápisnicu o zrušení dražby a vydá rozhodnutie o prechode spoluvlastníckeho podielu nehnuteľnosti, ktorý sa mal dražiť. Proti  tomuto  rozhodnutiu   môžu  ostatní  spoluvlastníci podať  námietku v lehote do ôsmich dní odo dňa doručenia rozhodnutia. Správca dane zašle právoplatné rozhodnutie na zápis práva k nehnuteľnosti do katastra nehnuteľností záznamom.19f) Ak  je daňový  dlžník  platiteľom dane z pridanej hodnoty právoplatné rozhodnutie o prechode spoluvlastníckeho podielu k nehnuteľnosti je pre spoluvlastníka, ktorý uhradil vyvolávaciu cenu spoluvlastníckeho podielu a ktorý je platiteľom dane z pridanej hodnoty daňovým dokladom podľa osobitného zákona;19) to neplatí, ak ide o predaj nehnuteľnosti, ktorý je oslobodený od dane z pridanej hodnoty.".

  68. V § 88 odsek 13 znie:
  "(13) Daňová exekúcia predajom podniku alebo jeho časti sa vzťahuje aj na majetok v správe štátneho podniku.19j) ". 

  69.  Poznámka pod čiarou k odkazu 19k sa vypúšťa.

  70.  V § 103 ods. 2 sa  slovo "Ústredné" nahrádza slovami "Daňové riaditeľstvo  a colné". 

  71.  V § 103  ods. 3  sa za slovo "úrad" vkladajú slová "a colný úrad".

  72.  V § 103  odsek  4  znie:
     "(4) Úľavy  z  penále, pokút, zo zvýšenia dane a z úrokov podľa odseku 1 písm. a) a odsekov 2 a 3 možno povoliť v súlade s týmto zákonom a osobitným zákonom.8g) V prípadoch uvedených v odsekoch 1 až 3 sa nevydáva rozhodnutie.".

  73.  § 109 znie:

"§ 109        
  (1) Tlačivá, ktorých vzor ustanovuje ministerstvo opatrením  podľa  §  38  ods. 2 možno po prvýkrát použiť za zdaňovacie obdobie roku 2001. Pri daniach, pri ktorých zdaňovacím obdobím nie je kalendárny rok možno tlačivá použiť pre zdaňovacie obdobie začínajúce po 31. decembri 2001; pri daniach, ktoré sa nevyrubujú za zdaňovacie obdobie ani na zdaňovacie obdobie možno tlačivá použiť, ak daňová povinnosť vznikla po 31. decembri 2001. 
  (2) Hlásenie o úhrne príjmov zo závislej činnosti a funkčných požitkov znížených o sumy podľa osobitného zákona,8bd) poskytnutých jednotlivým daňovníkom v peňažnej i nepeňažnej forme za uplynulé zdaňovacie obdobie a o zrazených preddavkoch na daň z týchto príjmov, sú platitelia dane povinní za uplynulé zdaňovacie obdobie predložiť správcovi dane podľa § 38 ods. 15 po prvýkrát za zdaňovacie obdobie roku 2001.
  (3) Tlačivá, ktorých vzor ustanovilo ministerstvo opatrením podľa § 40 ods. 3 a 5, možno  po prvýkrát  použiť po 1. januári 2002.".

  74.  § 110a sa dopĺňa odsekom 6, ktorý znie:
 "(6)  Majetkové priznanie, na podanie ktorého bol termín  najneskôr do 30. septembra 2001 podľa stavu majetku k 1. januáru 2001, sa podáva v termíne najneskôr do 31. januára 2002 podľa stavu majetku  k 31. decembru  2000. Ustanovenie § 40 ods. 2 tým nie je dotknuté.".

  75.  Slovo "doplatok", slová "ústredné riaditeľstvo",  slovo "prevádzkareň" a slovo "cudzina"  sa  vo všetkých  tvaroch v celom texte zákona nahrádzajú slovami "rozdiel dane", slovami "daňové riaditeľstvo",  slovami "stála prevádzkareň" a slovom "zahraničie"  v  príslušnom tvare.

Čl. II 
  
   Tento zákon nadobúda účinnosť l. septembra  2001 okrem čl. I bodu 16 § 23 ods. 5 písm. s) a t) a bodu  59  § 63 ods. 10,  ktoré nadobudnú  účinnosť 1. januára  2002.  

 

N Á V R H

Vyhláška
Ministerstva financií Slovenskej republiky
z ........................2001,

ktorou sa ustanovujú podrobnosti  o majetku na účely podania majetkového priznania

  Ministerstvo financií Slovenskej republiky podľa § 40 ods.  6 zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení zákona č. ...../2001 Z. z. ustanovuje:

§ 1

  V majetkovom priznaní sa majetok uvádza v tomto členení:
a)	nehnuteľný majetok, ktorým je orná pôda, vinice, chmeľnice, trvalé trávnaté porasty, ovocné sady, záhrady, lesné pozemky, rybníky a ostatné vodné plochy, zastavané plochy a nádvoria, stavebné pozemky, ostatné pozemky, poľnohospodárske usadlosti, objekty slúžiace na podnikateľské činnosti a zárobkové činnosti, byty, nebytové priestory, garáže, rekreačné chalupy, záhradné domčeky, administratívne budovy, výrobné haly, ostatné stavby, sklady, chaty na individuálnu rekreáciu a ostatný nehnuteľný majetok, 
b)	hnuteľný majetok, ktorým je zariadenie bytov, zariadenie rekreačných objektov, zariadenie objektov slúžiacich na podnikateľské účely alebo iné zárobkové činnosti, veci bežnej osobnej potreby, šperky z drahých kovov a drahých kameňov, umelecké diela, výrobky z koží a kožušín vzácnych zvierat, starožitnosti, zbierky známok, bankoviek, mincí, ostatné zbierky, lovecké a historické zbrane, cenné papiere, stroje, prístroje a zariadenia, motorové vozidlá, motorové člny, plachetnice, lode, hudobné nástroje, základné stádo a  ťažné zvieratá, plemenné a dostihové kone, ostatné zvieratá slúžiace na podnikateľské alebo iné zárobkové činnosti, zásoby, tovar, materiál, peňažné prostriedky v hotovosti v slovenskej mene a v cudzej mene, vklady v bankách a v pobočkách zahraničných bánk v slovenskej mene a v cudzej mene, vklady v bankách so sídlom v zahraničí a ostatný hnuteľný majetok,
c) majetkové práva a iné majetkové hodnoty, ktorými sú pohľadávky, nehmotné práva priemyselného vlastníctva, podnikateľský nájom hnuteľných vecí, licenčná zmluva k predmetom priemyselného vlastníctva, nájom nehnuteľných vecí, nájom bytu, nájom obytných miestností, nájom nebytových priestorov, majetkový podiel v obchodných spoločnostiach, družstvách, fondoch a iné majetkové práva a majetkové hodnoty. 

§ 2

  (1) V majetkovom priznaní sa pri nehnuteľnom majetku uvádza
a)	majetok v členení podľa § 1 písm. a),
b)	katastrálne územie alebo adresa, kde sa nehnuteľný majetok nachádza,
c)	parcelné číslo alebo súpisné číslo,
d)	právny dôvod nadobudnutia, napríklad kúpa, darovanie, dedičstvo, prechod, prevod pri výkone rozhodnutia, konkurz, vyrovnanie alebo vydržanie, 
e)	celková výmera (výmera spoluvlastníckeho podielu),
f)	cena pripadajúca na jednotlivý majetok.
   (2) V majetkovom priznaní sa pri hnuteľnom majetku uvádza
a)	majetok v členení podľa § 1 písm. b), jeho cena, prípadne počet a charakteristika tohto majetku; ak ide o cenné papiere uvadzajú sa  v členení podľa ich druhu v nominálnej hodnote, pri motorových vozidlách sa uvádza typ vozidla,
b)	adresa, kde sa hnuteľný majetok nachádza,
c)	právny dôvod nadobudnutia, napríklad kúpa, darovanie, dedičstvo, prechod, prevod pri výkone rozhodnutia, konkurz, vyrovnanie alebo vydržanie. 
  (3) V majetkovom priznaní sa pri majetku uvedenom v § 1 písm. c) uvádza charakteristika majetkového práva alebo inej majetkovej hodnoty a jeho hodnota. Pri nájme bytu sa uvedú identifikačné údaje bytu a výška ročného nájomného; to platí primerane aj na iné druhy nájmu s výnimkou leasingu. Pri leasingu sa uvádza výška nájomného podľa leasingovej zmluvy. Pri pohľadávkach sa uvádza výška pohľadávky a identifikačné údaje dlžníka, ak sú známe fyzickej osobe, ktorá podáva majetkové priznanie.

§ 3

Zrušuje sa vyhláška Ministerstva financií Slovenskej republiky č. 102/1993 Z. z. o majetku, ktorý sa neuvádza v majetkovom priznaní v znení vyhlášky Ministerstva financií Slovenskej republiky č. 362/1999 Z. z. 

						      § 4

  Táto vyhláška nadobúda účinnosť 1. septembra 2001

O d ô v o d n e n i e

V š e o b e c n á    č a s ť

	Ministerstvo financií Slovenskej republiky v  nadväznosti na zmeny vykonané v ustanovení § 40 zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov vykonané zákonom č. ..../2001 Z. z. vypracovalo návrh vyhlášky, ktorou sa ustanovujú podrobnosti o majetku na účely podania majetkového priznania.

	
O s o b i t n á    č a s ť  

K § 1

	V návrhu ustanovenia sa určuje aký majetok je fyzická osoba povinná uviesť v majetkovom priznaní. V majetkovom priznaní sa uvádza majetok v členení na nehnuteľný majetok, hnuteľný majetok a majetkové práva a iné majetkové hodnoty.

K § 2

V tomto návrhu ustanovenia sa určujú podrobnosti, týkajúce sa popisu jednotlivých druhov majetku, ktoré má fyzická osoba povinnosť uviesť v majetkovom priznaní.

K § 3

V uvedenom návrhu ustanovenia sa uvádza všeobecne záväzný právny predpis, ktorý je potrebné vzhľadom na túto vyhlášku zrušiť.

K § 4

Účinnosť vyhlášky sa navrhuje od 1. septembra 2001.